
REFERAT


Scolile si gradinitele din municipiul Timisoara solicita aprobarea Consiliului Local al Municipiului Timisoara pentru inchirierea unor spatii temporar disponibile situate in incinta acestora sau pentru concesionarea unor suprafete din curtea imobilelor pentru amplasarea unor chioscuri.


In conformitate cu art. 166 alin. 4^1 din Legea nr. 84/1995 Legea Invatamantului “(4^1) Terenurile si cladirile in care isi desfasoara activitatea unitatile de invatamant preuniversitar de stat - gradinite, scoli generale (primare si gimnaziale), licee, grupuri scolare, seminarii teologice, scoli profesionale si scoli postliceale - fac parte din domeniul public al comunelor, oraselor si municipiilor, respectiv al municipiului Bucuresti, si sunt in administrarea consiliilor locale ale comunelor, oraselor si municipiilor, respectiv ale sectoarelor municipiului Bucuresti, in a caror raza teritoriala isi desfasoara activitatea.”.


In conformitate cu art. 166 alin 6 din Legea nr. 84/1995 Legea Invatamantului “(6) Inchirierea bunurilor, inclusiv a terenurilor, disponibile temporar, aflate in patrimoniul institutiilor de invatamant superior de stat sau in administrarea acestora, se poate face pe baza de contract incheiat in conformitate cu prevederile legale, cu revizuire anuala. Bunurile, inclusiv terenurile, aflate in administrarea unitatilor de invatamant preuniversitar de stat, disponibile temporar, pot fi inchiriate pe baza de contract incheiat in conformitate cu prevederile legale, cu revizuire anuala a acestuia, numai in conformitate cu metodologia stabilita de Ministerul Educatiei, Cercetarii si Tineretului. Inchirierea bunurilor, inclusiv a terenurilor, in conditiile prevazute la alineatele precedente, se face cu prioritate pentru activitati de invatamant.”


In conformitate cu art. 167 alin (2^1) din Legea nr. 84/1995 Legea Invatamantului “ Unitatile de invatamant preuniversitar de stat pot obtine venituri proprii realizate, in conditiile legii, din: activitatea de productie (ateliere-scoala, ferme agricole etc.), prestari de servicii, taxe de la persoane fizice si juridice, venituri din inchirieri de spatii, donatii, sponsorizari si alte venituri realizate din activitatea de invatamant, activitati cultural-educative, ale internatelor si cantinelor pentru prescolari si elevi. Veniturile astfel realizate vor fi utilizate exclusiv de catre aceste unitati. “


In sedinta Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotararea Consiliului Local al Municipiului Timisoara nr. 288/2005 din data de 13.12.2005 analizandu-se situatia spatiilor temporar disponibile situate in incinta unitatilor de invatamant preuniversitar s-a hotarat sa propunem Consiliului local al Municipiului Timisoara o comisie unica de licitatie formata din  :

· directorul unitatii de invatamant;

· un membru al Inspectoratului Scolar Judetean;
· un membru din cadrul Directiei Patrimoniu, Biroul Licitatii ;

· 3 consilieri locali.


Aceasta comisie va avea atributii privind aprobarea si organizarea licitatiilor pentru spatiile temporar disponibile situate in incinta unitatilor de invatamant preuniversitar de stat.


Avand in vedere cele prezentate,

PROPUNEM :
1. Prezentarea spre aprobare Consiliului Local al municipiului Timisoara a unui proiect de hotarare privind infiintarea comisiei unice de licitatie pentru inchirierea spatiilor temporar disponibile situate in incinta unitatilor de invatamant preuniversitar de stat, in urmatoarea componenta :

· directorul unitatii de invatamant;

· un membru numit de catre Inspectoratul Scolar al Judetului Timis ;

· un membru din cadrul Primariei Municipiului Timisoara, Directia Patrimoniu, Biroul Licitatii care va fi numit prin Dispozitia Primarului Municipiului Timisoara ;

· 3 consilieri municipali numiti de catre Consiliul Local al Municipiului Timisoara.

Comisia va aproba si va organiza licitatiile publice pentru inchirierea spatiilor temporar disponibile situate in incinta unitatilor de invatamant preuniversitar de stat. 

